Põllumajandusamet (registrikood 70000071) teatab lähtuvalt keskkonnamõju hindamise ja keskkonnajuhtimissüsteemi seaduse § 12 lg 1 p-st 3, et jättis 13.04.2015 kirjaga nr 14-15/625 Reinu-Einari OÜ (reg.kood 10195393) poolt esitanud maaparandusehitise ehitusloa taotlustele Leheserva (MS/ehitise kood 5111000020043/001) maaparandusehitise maa-alal projektiga Leheserva maaparandusehitise ehitusprojekt *(*koostaja: aktsiaselts Projekteerimisbüroo Maa ja Vesi, Töö nr 141422) kavandatud tegevustele keskkonnamõju hindamise algatamata.

Tööprojekti ja ehitusloa taotluste tulemusena nähakse ette Kullamaa vallas Kastja külas Leheserva metsakuivenduse ehitamine..

Põllumajandusamet kaalus keskkonnamõju hindamise ja keskkonnajuhtimissüsteemi seaduse § 6 lg 2 p 2 ning Vabariigi Valitsuse 29.08.2005 määruse nr 224 "Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu" § 15 punkti 6 alusel keskkonnamõju hindamise algatamise vajalikkust, koostades selleks eelhinnangu. KeHJS § 11 lõike 10 alusel kooskõlastati 25.11.2014 keskkonnamõju hindamise algatamata jätmise eelhinnangu eelnõu ning maaparandusehitise ehituslubade ning nende väljastamise otsuse eelnõud Keskkonnaametiga (kooskõlastusega vastus 12.05.2015 nr HLS 6-7/15/9089-2).

Keskkonnamõju hindamise eelhinnangu koostamisel leiti, et kavandatava tegevusega ei kaasne eeldatavalt olulist keskkonnamõju s.h Natura 2000 võrgustiku alale (Käntu-Kastja looduskaitseala) ja kaitstavatele loodusobjektidele, mistõttu keskkonnamõju hindamise algatamine ei ole vajalik.  
Keskkonnamõju hindamise algatamata jätmise otsuse ja maaparandusehitiste ehituslubadega on võimalik tutvuda Põllumajandusameti Lääne kontoris (Kontakt: Sirje Pärjala, Jaani 10, 90502 Haapsalu, [laane@pma.agri.ee](mailto:laane@pma.agri.ee), tel 4734495). Digitaalselt on dokumendid kättesaadavad Põllumajandusameti dokumendiregistrist aadressil [http://webdk.pma.agri.ee/](http://webdk.pma.agri.ee/?page=pub_startup&desktop=48298&tid=-1&u=20111004150221).